10

ISIGIDIMI SAMAXOSA, DECEMBER 1, 1875.

zantatu. Kuvakele ukuba lo Dingana ubeyendisela ku Qorana lentombi sekurolwe igusha 27 nenkabi zenkoma ezintatu. Kute kuse njalo kwangena omnye umfo warola inkomo ezisixenxe, waza ke uyise wanxamela ukuyinikela korole kakulu. Ute u-Qorana akubona lonto wasika wabaleka nayo lontombi. Ite ke Imantyi ayinakunika sigwebo kulento, yati elityala libonisa ukukohlakala kokulobola, apo uyise akangela enanini lenkomo endaweni yomntwana wake.

E-Graaff-Rienet kuko umtwana we Bulu abati ngu Maria Bosch obulewe yintombazana ekuvakala ukuba yeye Lawo. Bekuxatyenwe ngengubo zopopi, baza ke oyise baka Maria bakumka lentombazana ye Lawo yayibizela endle enye kungati kuyiwa kudlalwa. Bate bakusitela wabanjwa u-Maria warwitshwa ngeqiya ebisemqaleni, wabetwa. Ukale ngokuti musa ukundibulala, omuye wati ukupendula ukuba ndikuyekile uya kundixela kuyihlo aze andibete ; watsho ke wamrwitsha wada wafa. Lontombazana ngoku isetolongweni. Ubuso bayo bune mida apo irwentshwe kona yenye intombazana xa yenza imizamo yokuba isinde ekubujisweni ngumbulali wayo. Ubudala balo mbulali ukwi 15 ne 16 iminyaka.

Umfo otile obala ngabantsundu ekwele Diamond uti, “Kuse kubonakele ukuba umntu ontsundu utanda utywala nokutuka ngapezu kobu Kristu. Kananjalo ubucopo bake abuyilungele nemfundo kuba iti nentwana encinane anokude ayiqode ibe yiyona imtshabalalisayo. Ngubanina ongaziyo ukuba ofundileyo uyamgqita osesebuqabeni ngokutuka nangokusela nokukohlisa nokuxoka, nokungenwa zizifo? Kubonakala kum ukuba bamelwe kukutshabalala kude kungabi sabako nengeambu yabo. Indlela yokubanceda kukukumbulela ukuba badalwa banganeno komhlope ngokomelela komzimba nokukalipa kobucopo nokuzinza kwesimilo.”

Ukunyuka kwabantsundu—Uti umhleli we- pepa elitile lase Bayi ukupendula inteto yomfo wase Diamond ngokunyuka kwabantsundu. “ Intshaba zabantsundu kulekoloni zinkantini, nabafo abanteto inje ngale yowase Diamond. Ukonana umntu ongati eye ezikolweni abuye engabonanga ukuba ilizwi lika Tixo lakungena entliziyweni lisebenza usindiso nokuba ibala lomntu linjanina? Kule koloni ukuba uye ezityalikeni nasazitoreni ungabona ukuhambela pambili kwabantsundu. Nakuba beko abanye ababuya ngomva elukolweni siyazi ukuba uninzi'alungede lufaniswe nokufaniswa namaqaba. Alusangeni ekutukeni,ekuseleni, ekukoliliseni nase kuxokeni koko luzamela ukupila intlalo engcwele.”

Kwa Ngangelizwe.—Indaba zokugqibela ezi- vela kulomacala zezokuba u-Ngangelizwe nabantu bake bazinikele ukuba babe pantsi kolaulo Iwa Mangesi. Umntu wonke obeyilandela imbali yokuhlala kwalonkosi nokupata kwayo abantu uya kuvuya ukuva ukuba namhla apumile esandleni sayo amandla okufeketa ngabantu, ngokukodwa ukudlala ngabafazi bayo. Noko ebengumfo ekuvakala ukuba unemfundwana, ngendlela ezininzi ube sisixakaniso ekuhambiseleni pambili kwesizwe sake. Besingazanga sanokonwaba, engapeli amare emfazwe. Isenzo sake sokugqibela sibe sesokubulala u-Nonxokozelo intombi ka Sarili. Ngalonto udliwe inkomo ezimakulu mahlanu. Kuya tembeka ke ukuba ngoku aza kuba pantsi kwa Mangesi ziya kupela incuku ezinjalo, no Sarili akululeke ukuba acinge ngokuhluma kwabantu bake endaweni yokumana ekatazwa ngu Ngangelizwe,

Kwa Secheli.—U-Secheli yenye yenkosana ezisazipeteyo ezikufupi ne Transvaal Republic. Ute kwezinyanga zisand’ ukudlula wapambana nenye yenkosana ezipantsi kwake wati xa aya kuyohlwaya yamxobela. Ite yakuhlangana imikosi wagxotwa oka Secheli yaza ke lonto yabanga

ukuba adelwe ngakumbi, kutelele nabanye ngase- lutshabeni Iwake. Nangoku ke lomfazwe isaha- mbiseka pakati kwake nalo nkosana. Ipikele ukuti akanakumana eyixelela into zonke kanti ubengenjenjalo kuyise wayo. Kwelinye idabi kubulewe abantu 55 kwelika Secheli icala kwabaleka nomkosi wake. Ute umfo obewupete lomkosi ubalekiswa kukubona ukuba lonkosana ize kuncedwa zizitixwana ezitatu, eziti amaxa onke zakudubula kufe umntu, ize zona zingafi nokuba sezidutyulwa lishumi labantu. Kute ke emva kwelodabi bake baya kunyangwa ligqira abantu baka Secheli ukuze bangabaleki. Kulomacala kusalaula ubunyama nobudenge.

Ezemfundo.—U-Mongameli wezikula ezipantsi ko Rulumente uyazisa ukuba uviwo lwe Titshere lobako emva kwenyanga ezintandatu kuyo yonke iminyaka. Bonke ke abafuna ukuba zi Titshere kuyanikwa kubo iziqiniselo zokuba misela kubo ubu Titshere. Bonke abazilungisela ukungena kulo olo luviwo mabagqale ezi mpau:— 1. Elandelayo imini yoviwo yoba ngolwe Sibini ngosuku lwe 11 ku April 1876 nange mini ezilandelayo. 2. Ukulungiselelwa uviwo kobase Kapa, e-Rini, e-Qonce na pesheya kwe Nciba kwa Captain Blyth. 3. Bonke abafuna ukunge- na kulo uviwo mabatumele ku Dr. Dale e-Kapa amagama abo kunye nobudala babo ne zimilo zabo ngapambi kolokuqala ku March 1876, baxele kanjako indawo abaya kungena kuzo eluviweni.

Ukububakuka Kama.—Elinye ipepa lendaba lamangesi liti ngaye, “Lenkosi yamaxosa ingu Mkristu ibube xa iminyaka 76 ngobudala. U- Kama ngomnye weziqamo zokuqala zemisebenzi yama Wesile. Wabaptizwa ngu Rev. William Shaw e-Wesleyville kwakamsinya emva kokumiswa kwesosikolo nge 1824. Ukusuka kweloxesha kusoloko wapila impilo engenasizatu, yo Mkristu kanye. Ngemfazwe ze 1835, 1846 ne 1851 yena nesizwe sake wahlala ekolekile ekoloni etembekile ku Mangesi. Kusekuhleni ukuba okukutembeka kwake kwakubangelwa bubukristu bake. Abo bamaziyo u-Kama bayamvuma bonke. Ubengumfo ozolileyo onika imbeko kwabanye, inene elingu Mkristu, elite ke lazifumanela ukubekwa nokutandwa ngabo bonke abebeke basondele kuye. Ubube njengoko ebehleli ngako, wamkela e-Nkosini. Isizwe sake ngoku siza kupatwa ngu William Shaw Kama umfo okwa ngu Mkristu naye, ompembelelo iselinexesha isebenza okulungileyo pakati kwabantu bake.”

E-Batenjini.—Iqela elikulu lama Polisa apetwe litshawe elingu Bowker, ohamba kunye no Mr. Wright belicanda pakati kwelase Batenjini, lihamba lihlangana nenkosi ezitile zakona eziti zona zitanda ukuba pantsi kwepiko lika Rulumente.’Enye yezonkosi egama lingu Bacela izise amadoda amakulu alishumi elinantlanu, isiti ifuna ukuba abe pantsi komlungu aze abe ne Mantyi yawo eya kuwakangela. Enye into ehlileyo apa lelinye kuma polisa eli fanise ihashe lalo ku Mtembu. Elihashe lalahleka e-Qonce kweli Polisa. Ite yaku picotwa lonto kwabonakala ukuba lo Mtembu walizuza ku Mpondo owayedliwa ngenxa yobusela. Usukeke u-Mtembu wasele mnika umnini hashe ihashe lake ze! Elinye kanjako ipolisa linyatelwe yinqwelo xa kuwelwa u-Mbashe yalicola uzwane. Lite kodwa igqira laseli lususa olo zwane, ke ngoku lomntu uyapila. Lomkosi ngoku usinge e-Mtata, apo wohlangana kona ne Nkosi u-Ndamas ize ipeliswe lemfazwe ikoyo pakati kwaba Tembu nama Mpondo.

UMBULELO.

Ugie, November 8, 1875.

Mhleli we *Sigidimi* kawundifakele lamazwana epepeni lako.

“ U-Rev. Mr Murray uyazisa ukuba uzifumene

£3 11 ezibe zitunyelwe zizihlobo ezitile ezipesheya kwe Nciba, ezintsundu nezimhlope, kwane £5 ezivela kwisihlobo esise Lusutu. Ezizipo zizomelezile kakulu izandla zake nentliziyo yake kuwo umsebenzi we Nkosi u-Yesu. Zifike kuye engazilindele.”

William Murray

OFUNAYO.

Bazalwana ndicela amehlo kuni nonke. Ngomhla 16 ka November ndilahlekelwe lihashe e-Xesi lakwa Kama. Impau zalo zezi:—kulendlebe yase kohlo lisikwe kwindawana ezimbini, ite yakubona ukuba itiwe gqiwu pakati kwabuya kwako indawana encinane ngapantsi, ubuso balo bute cokocoko ngamabala amhlope, libambe ubumpemvu; litokazana elifutshanana, elikuminyaka emine ubudala, itshoba lalo belisand’ ukusikwa noko libe lingenziwanga lifutshane kakulu. Umntu oya kulandisa umkondo walo wofumana iponti eneshumi.

Peter Dingiswayo.

INTENGISO.

Ngomhla 2 ka December, e-Three Vley kuya kutengiswa izipani zenkabi ezisitoba,—ezinkabi zilishumi elinesitandatu sisinye.

Ngo 9 ka December kuya kutengiswa e-Fort Beaufort umhlaba ekutiwa yi “Howes Post” ose Ncwenxa, imayile 15 ukusuka e-Beaufort, ubukulu bawo uziakile 4,000.

Ngo 10 ka December kuya kutengiswa imihlatyana yeziza eli 112 kulendawo kuzakwakiwa umzi omtsha kuyo kutiwa yi “Paterson,” kufupi ne Nqweba.

Nge 14 ka December e-Whittlesea kuya kute- ngiswa umhlaba obungoka Beeton.

Ngomhla 5 ka January 1876 ngase Aliwal North, kulendawo kutiwa kuse lukalweni, kuya kutengiswa umhlaba omkulu onedlelo elihle: nomnye umhlatyana okwakufupi nalowo onezindlu, inkomo 90, amahashe 12, igusha 629, ibokwe 50, ibokwa, nenqwelana zamahashe, inxowa zamazimba 20, ezenqolowa 10, ezombona 10, ezekalika 5.

ABABUBILEYO.

E-Rini ngo 5 ka November kububc u-James Pemba.

INTLANGANISO YE TITSHERE.

ITITSHERE zalo Mandla wase Dikeni zimema bonke abazi titshere, nabawunyamekeleyo umsebenzi wokufundiswa kwentsapo, ukuze babeko kwintlanganiso eyayubako e-Dikeni apa ngolwe Sitatu ngo 12 ku January 1876. Yeyokukangela ukuba kuyanqweneleka akunqweneleki kusinina ukuba kumana ukubako intlanganiso ye Titshere kanye ngonmyaka.

D. SIHAWU.

I-GRAMMAR NE DICTIONARY.

ZESI XOSA, ZIKA DAVIS. Zombini

ezincwadi zesi Xosa zoba nokutengwa E-Nxukwebe, nase Lovedale Institution, nase Rini kwa Richards no Glanville, nakubafundisi bama Wesile kumizi ngemizi yale Koloni.

I-Dictionary yoba sitandatu sesheleni, iti ukuba yefakelwe amapepa anga shicilelwanga zibe sibozo. I-Grammar yoba zisheleni ezine.